ཨ་རིའི་ནིའུ་ཡོག་གསར་ཁང་གིས་གནས་ཚུལ་སྤེལ་བའི་ནང་།འགྲོ་བ་མིའི་ཐོབ་ཐང་རྩིས་མེད་རྡོག་རོལ་གཏོང་བའི་ཉེས་ཆད་དུ་རྒྱ་ནག་གི་མཐོ་རིམ་དཔོན་རིགས་ཁག་དང་།ཚོང་ལས་ཁང་ཁག་ཅིག་ལ་ཊོམ་སྲིད་གཞུང་གིས་དཔལ་འབྱོར་གྱི་ཉེས་ཆད་གཅོད་རྒྱུ་ཡིན་འདུགཅེས་འཁོད་འདུག་པ་དང་།རྒྱ་ནག་གི་སློབ་གསོ་བཅོས་སྒྱུར་ཁང་ཟེར་བའི་ནང་ཚུད་མཁན་གྱི་ཡུ་གུར་བ་རྣམས་ལ་ཊོམ་སྲིད་གཞུང་གིས་སེམས་འཚབ་བྱེད་བཞིན་ཡོད་འདུག་ཅིང་།སློབ་གསོ་བཅོས་སྒྱུར་ཁང་དུ་ཡོད་པའི་ཡུ་གུར་བ་རྣམས་ལ་རྡུང་བརྡེག་གཏོང་བ་དང་།ལོག་སྤྱོད་བྱེད་པ།ཐ་ན་ཁོང་ཚོའི་ཚེ་སྲོག་ཤོར་བ་བཅས་ཀྱང་འཆར་ཅན་ཞིག་ཡིན་པའི་གནས་ཚུལ་ཡོད་འདུག་པ་མ་ཟད།བཀག་སྡོམ་འོག་ཡོད་པའི་མི་ཕལ་མོ་ཆེ་དེ་སྔོན་ནག་ཉེས་བསགས་མྱོང་མེད་མཁན་རྐྱང་པ་ཡིན་འདུགགཞན་ཡང་།ཡུ་གུར་གྲངས་ཉུང་མི་རིགས་གཙོས་པའི་ཤིན་ཅང་ནང་གི་ཁ་ཆེ་བ་ཚོས་རྒྱ་རིང་པོ་འཇོག་པ་དང་།ཁ་ཆེའི་ལུགས་སྲོལ་གྱི་ཐོག་ནས་འཚམས་འདྲི་ཞུ་བ་བཅས་ཀྱི་གནས་ཚུལ་བྱུང་ན་ཡང་འཛིན་བཟུང་དང་བཀག་ཉར་བྱེད་བཞིན་ཡོད་པའི་གནས་ཚུལ་ཡོད་པ་རེད་འདུག